 Mudane Madaxweyne Ismaaciil Cumar Geelle: wuxuu hadalkiisii ku furay isaga oo ka sheekaynaya taariikhdii dawladda Jabuuti intii ay xornimada qaadatay iyo xidhiidhka ay la lahayd waddankii la odhan jiray Soomaaliya ilaa markan aannu joogo, wuxuu yidhi; Waxaannu xornimada qaadanay 27-kii June 1977, wax yar kadib waxa dilaacay dagaalkii dhexmaray Soomaliya iyo Itoobiya dad badan oo askartii iyo dadweynihii reer Jabuuti ah ayaa ku biiray jabhadihii iyo ciidammadii Soomaaliyeed ee ka dagaalamayay degaanka ballaadhan ee Soomaalidu degto ee Itoobiya ka tirsan, dhaawaca dadka Soomaaliyeedna waxa la keeni jiray cusbitaalada Jabuuti. 